CELEX: 32014R0834
Language: da
Date: 2014-07-22 00:00:00
Title: Kommissionens gennemførelsesforordning (EU) nr. 834/2014 af 22. juli 2014 om gennemførelsesbestemmelser til den fælles overvågnings- og evalueringsramme for den fælles landbrugspolitik

1.8.2014   
            
            
               DA
            
            
               Den Europæiske Unions Tidende
            
            
               L 230/1
            
         KOMMISSIONENS GENNEMFØRELSESFORORDNING (EU) Nr. 834/2014
   af 22. juli 2014
   om gennemførelsesbestemmelser til den fælles overvågnings- og evalueringsramme for den fælles landbrugspolitik
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 110, stk. 2 og 4, og
   ud fra følgende betragtninger:
   
               (1)
            
            
               Forordning (EU) nr. 1306/2013 foreskriver en fælles evaluerings- og overvågningsramme til måling af resultaterne af den fælles landbrugspolitik. Med henblik på anvendelsen af denne ramme bør der fastsættes bestemmelser til at sikre en omfattende og regelmæssig vurdering af den fælles landbrugspolitiks fremskridt, effektivitet og gennemslagskraft i forhold til målsætningerne. For at gøre det muligt for medlemsstaterne og Kommissionen at indføre en sammenhængende overvågnings- og evalueringsramme bør der fastsættes en række fælles indikatorer, jf. artikel 110, stk. 2, i forordning (EU) nr. 1306/2013.
            
         
               (2)
            
            
               Disse indikatorer bør knyttes til den fælles landbrugspolitiks struktur og målsætninger og baseres på målelige elementer. Der bør derfor fastsættes forskellige typer indikatorer med henblik på at vurdere den fælles landbrugspolitik på alle niveauer. Virkningsindikatorer bør afspejle den fælles landbrugspolitiks fælles hovedmålsætninger, som er omhandlet i artikel 110, stk. 2, i forordning (EU) nr. 1306/2013. For hver enkel af de fælles hovedmålsætninger kan der udpeges mere specifikke målsætninger med tilhørende resultatindikatorer. Sådanne specifikke målsætninger kan omfatte landbrugsindkomster og svingninger i landbrugsindkomster, forbedring af landbrugssektorens konkurrenceevne, markedsstabilitet, forbrugerforventninger, levering af offentlige goder og miljøbevarelse, modvirkning af og tilpasning til klimaændringer, bevarelse af et diversificeret landbrug samt specifikke målsætninger for Den Europæiske Landbrugsfond for Udvikling af Landdistrikterne (ELFUL), navnlig EU-prioriteterne for udvikling af landdistrikterne. Derudover bør den faktiske gennemførelse af instrumenterne under den fælles landbrugspolitik overvåges ved hjælp af outputindikatorer, der afspejler den fælles landbrugspolitiks resultater.
            
         
               (3)
            
            
               Det er vigtigt at sikre, at medlemsstaterne og Kommissionen effektivt og på det rette tidspunkt kan anvende overvågnings- og evalueringsrammen. Det bør derfor fastsættes, at medlemsstaterne indsender de oplysninger, der er nødvendige for at kunne overvåge og evaluere den fælles landbrugspolitik inden for de tidsfrister, der er fastlagt i de relevante forordninger. Med henblik på at undgå unødige administrative byrder bør Kommissionen for så vidt muligt anvende de oplysninger, som den allerede råder over.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         VEDTAGET DENNE FORORDNING:
   Artikel 1
   Indikatorer
   De indikatorer for evaluering af den fælles landbrugspolitiks fremskridt, effektivitet og gennemslagskraft i forhold til de målsætninger, som er omhandlet i artikel 110, stk. 2, i forordning (EU) nr. 1306/2013, skal være målelige. Indikatorerne skal omfatte:
   
               a)
            
            
               virkningsindikatorer som anført i afsnit 1 i bilaget til nærværende forordning, og som skal afspejle de områder, hvor den fælles landbrugspolitik forventes at have en indvirkning
            
         
               b)
            
            
               resultatindikatorer som anført i afsnit 2 i bilaget til nærværende forordning, og som skal afspejle de væsentligste resultater, der følger af:
               
                           i)
                        
                        
                           Europa-Parlamentets og Rådets forordning (EU) nr. 1305/2013 (2)
                           
                        
                     
                           ii)
                        
                        
                           forordning (EU) nr. 1306/2013
                        
                     
                           iii)
                        
                        
                           Europa-Parlamentets og Rådets forordning (EU) nr. 1307/2013 (3) samt
                        
                     
                           iv)
                        
                        
                           Europa-Parlamentets og Rådets forordning (EU) nr. 1308/2013 (4)
                           
                        
                     
         
               c)
            
            
               outputindikatorer som anført i afsnit 3 i bilaget til nærværende forordning, og som skal afspejle gennemførelsen af de relaterede instrumenter under den fælles landbrugspolitik
            
         
               d)
            
            
               kontekstindikatorer som anført i afsnit 4 i bilaget til nærværende forordning, og som skal afspejle de relevante dele af de overordnede kontekstuelle tendenser, der forventes at påvirke gennemførelsen og resultaterne af samt indsatsen under den fælles landbrugspolitik.
            
         De resultat-, output- og kontekstindikatorer, der er relevante for overvågningen og evalueringen af Den Europæiske Landbrugsfond for Udvikling af Landdistrikterne (ELFUL), fastsættes i Kommissionens gennemførelsesforordning (EU) nr. 808/2014 (5).
   Artikel 2
   Fremlæggelse af oplysninger
   1.   Medlemsstaterne skal fremlægge alle de oplysninger, der er nødvendige med henblik på at overvåge og evaluere resultaterne af den fælles landbrugspolitik, for Kommissionen inden for de tidsfrister, der er fastlagt for indberetning og meddelelse af oplysninger om gennemførelsen af instrumenter under den fælles landbrugspolitik som omhandlet i forordning (EU) nr. 1305/2013, (EU) nr. 1306/2013, (EU) nr. 1307/2013 og (EU) nr. 1308/2013. Oplysningerne skal være nøjagtige og pålidelige.
   2.   Med henblik på den fælles overvågnings- og evalueringsramme anvender Kommissionen så vidt muligt følgende oplysninger, som medlemsstaterne allerede har stillet til rådighed gennem eksisterende informationsudvekslingsredskaber:
   
               a)
            
            
               oplysninger, meddelelser og indberetning, som stilles til rådighed for Kommissionen vedrørende gennemførelsen af instrumenter under den fælles landbrugspolitik og gennemførelsen af relevant EU-miljølovgivning
            
         
               b)
            
            
               oplysninger, som stilles til rådighed for Kommissionen vedrørende regnskabsafslutning
            
         
               c)
            
            
               oplysninger, som stilles til rådighed for Eurostat.
            
         Artikel 3
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 549.
   
      (2)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
   
      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
   
      (4)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
   
      (5)  Kommissionens gennemførelsesforordning (EU) nr. 808/2014 af 17. juli 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1305/2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 227 af 31.7.2014, s. 18).
   
      BILAG
      Indikatorer for den fælles overvågnings- og evalueringsramme under den fælles landbrugspolitik
      1.   Virkningsindikatorer som omhandlet i artikel 1, stk. 1, litra a)
      
      
                  1.
               
               
                  Virksomhedsindkomst i landbruget
               
            
                  2.
               
               
                  Faktorindkomst i landbruget
               
            
                  3.
               
               
                  Samlet faktorproduktivitet i landbruget
               
            
                  4.
               
               
                  Prisudsving på råvarer i EU
               
            
                  5.
               
               
                  Forbrugerprisudvikling på fødevareprodukter
               
            
                  6.
               
               
                  Landbrugets handelsbalance
               
            
                  7.
               
               
                  Emissioner fra landbruget
               
            
                  8.
               
               
                  Indeks over fugle i landmiljø
               
            
                  9.
               
               
                  Landbrug med høj naturværdi
               
            
                  10.
               
               
                  Vandindvinding i landbrug
               
            
                  11.
               
               
                  Vandkvalitet
               
            
                  12.
               
               
                  Jordbundens organiske materiale i agerjord
               
            
                  13.
               
               
                  Jorderosion på grund af vand
               
            
                  14.
               
               
                  Beskæftigelsesfrekvens i landdistrikterne
               
            
                  15.
               
               
                  Fattigdom i landdistrikterne
               
            
                  16.
               
               
                  BNP pr. indbygger i landdistrikterne
               
            2.   Resultatindikatorer som omhandlet i artikel 1, stk. 1, litra b)
      
      
                  1.
               
               
                  Andel af direkte støtte i landbrugsindkomster
               
            
                  2.
               
               
                  Udsving i landbrugsindkomster
                  
                              —
                           
                           
                              efter bedriftsform
                           
                        
                              —
                           
                           
                              efter bedriftsstørrelse
                           
                        
            
                  3.
               
               
                  Merværdi for primærproducenter i fødevarekæden
               
            
                  4.
               
               
                  EU's landbrugseksport
                  
                              —
                           
                           
                              EU's landbrugseksports andel af verdens eksport
                           
                        
                              —
                           
                           
                              EU's landbrugseksports andel af færdige produkter
                           
                        
            
                  5.
               
               
                  Offentlig intervention: volumenprocent af den samlede EU-produktion af produkter, der opkøbes ved offentlig intervention
               
            
                  6.
               
               
                  Privat oplagring: volumenprocent af den samlede EU-produktion af produkter i privat oplagring
               
            
                  7.
               
               
                  Eksportrestitutioner: volumenprocent af den samlede EU-produktion af produkter, der eksporteres med eksportrestitutioner
               
            
                  8.
               
               
                  Råvarepriser i EU sammenlignet med verdenspriserne (pr. produkt)
               
            
                  9.
               
               
                  Værdi af produktionen under EU's kvalitetsordninger sammenlignet med den samlede værdi af landbrugs- og fødevareproduktionen
               
            
                  10.
               
               
                  Det økologiske landbrugs omfang
                  
                              —
                           
                           
                              Det økologiske landbrugsareal i forhold til det samlede udnyttede landbrugsareal (UAA)
                           
                        
                              —
                           
                           
                              Økologiske husdyr i forhold til det samlede antal husdyr
                           
                        
            
                  11.
               
               
                  Afgrødediversitet
                  
                              —
                           
                           
                              på en bedrift (antal bedrifter pr. antal afgrøder og størrelse)
                           
                        
                              —
                           
                           
                              i et område
                           
                        
            
                  12.
               
               
                  Græsarealer i forhold til det samlede UAA
               
            
                  13.
               
               
                  Miljømæssige fokusområder i forhold til landbrugsjord
               
            
                  14.
               
               
                  Områder, der er omfattet af grøn omlægning
               
            
                  15.
               
               
                  Nettodrivhusgasemissioner fra landbrugsjord
               
            
                  16.
               
               
                  Strukturelle forskelle
                  
                              —
                           
                           
                              i absolutte tal
                           
                        
                              —
                           
                           
                              i relative tal
                           
                        
            
                  17.
               
               
                  Yderligere resultatindikatorer som omhandlet i gennemførelsesforordning (EU) nr. 808/2014.
               
            3.   Outputindikatorer som omhandlet i artikel 1, stk. 1, litra c)
      
      
         Direkte betalinger
      
      
         Grundbetalingsordningen
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Enkeltbetalingsordning
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Midlertidig national støtte
      
      
                  —
               
               
                  Antal landbrugere
               
            
                  —
               
               
                  Antal enheder, hvortil der ydes midlertidig national støtte (hektar/dyr/andet)
               
            
         Omfordelingsbetalinger
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Grøn omlægning
      
      
                  —
               
               
                  Samlet antal landbrugere, som skal opfylde mindst ét krav om grøn omlægning
               
            
                  —
               
               
                  Samlet antal hektar, som disse landbrugere har anmeldt
               
            
         Fritagelse for grøn omlægning
      
      
                  —
               
               
                  Antal landbrugere, der fritages, opdelt efter: økologiske landbrugere/fritaget for afgrødediversificering/fritaget for krav om miljømæssige fokusområder
               
            
                  —
               
               
                  Antal hektar, som disse landbrugere har anmeldt (økologiske landbrugere/fritaget for afgrødediversificering/fritaget for krav om miljømæssige fokusområder)
               
            
         Afgrødediversificering
      
      
                  —
               
               
                  Antal landbrugere, der er underlagt krav om afgrødediversificering (med to afgrøder, med tre afgrøder)
               
            
                  —
               
               
                  Antal hektar agerjord, der er anmeldt af landbrugere, som er underlagt krav om afgrødediversificering (med to afgrøder, med tre afgrøder)
               
            
         Permanente græsarealer
      
      
                  —
               
               
                  Antal landbrugere med den foreskrevne andel af permanente græsarealer
               
            
                  —
               
               
                  Antal hektar med den foreskrevne andel af permanente græsarealer, som anmeldes af landbrugerne
               
            
                  —
               
               
                  Antal landbrugere med permanente græsarealer i miljømæssigt følsomme områder
               
            
                  —
               
               
                  Antal hektar med miljømæssigt følsomme græsarealer, som anmeldes af disse landbrugere
               
            
                  —
               
               
                  Antal hektar med miljømæssigt følsomme områder (i alt)
               
            
         Miljømæssige fokusområder
      
      
                  —
               
               
                  Antal landbrugere, der er underlagt krav om miljømæssige fokusområder
               
            
                  —
               
               
                  Antal hektar agerjord, der er anmeldt af landbrugere, som er underlagt krav om miljømæssige fokusområder
               
            
                  —
               
               
                  Antal hektar, der er anmeldt af landbrugere som miljømæssige fokusområder, pr. type miljømæssige fokusområder
               
            
         Ækvivalens
      
      
                  —
               
               
                  Antal landbrugere, der anvender tilsvarende foranstaltninger (certificeringsordninger eller landbrugs-, miljø- og klimaforanstaltninger)
               
            
                  —
               
               
                  Antal hektar, der anmeldes af landbrugere, som anvender tilsvarende foranstaltninger (certificeringsordninger eller landbrugs-, miljø- og klimaforanstaltninger)
               
            
         Betalinger til unge landbrugere
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Ordning for mindre landbrugere
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Frivillig koblet støtte
      
      
                  —
               
               
                  Antal modtagere af frivillig koblet støtte (pr. sektor)
               
            
                  —
               
               
                  Støtteberettigede mængder (antal hektar/antallet af dyr pr. sektor)
               
            
                  —
               
               
                  Antal hektar
               
            
                  —
               
               
                  Antal dyr
               
            
         Betaling til områder med naturbetingede begrænsninger
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Nationale programmer for bomuldssektoren
      
      
                  —
               
               
                  Antal landbrugere
               
            
                  —
               
               
                  Antal hektar
               
            
         Markedsforanstaltninger
      
      
         Offentlig intervention
      
      
                  —
               
               
                  Mængde
               
            
                  —
               
               
                  Varighed
               
            
         Privat oplagring
      
      
                  —
               
               
                  Mængde
               
            
                  —
               
               
                  Varighed
               
            
         Eksportrestitutioner
      
      
                  —
               
               
                  Mængder, der eksporteres med eksportrestitutioner
               
            
         Ekstraordinære støtteforanstaltninger
      
      
                  —
               
               
                  [hvis relevant]
               
            
         Producentorganisationer
      
      
                  —
               
               
                  Procentdel af produktionen, som producentorganisationer og sammenslutninger af producentorganisationer afsætter
               
            
         Skoleordninger
      
      
                  —
               
               
                  Antal endelige støttemodtagere under skolemælksordningen
               
            
                  —
               
               
                  Antal endelige støttemodtagere under skolefrugtordningen
               
            
         Vinsektoren
      
      
                  —
               
               
                  Antal hektar nyplantede vinstokke
               
            
                  —
               
               
                  Antal hektar omstrukturerede vindyrkningsarealer
               
            
                  —
               
               
                  Antal salgsfremmende projekter i vinsektoren
               
            
                  —
               
               
                  Antal investeringsprojekter og innovationsforanstaltninger
               
            
         Horisontale spørgsmål
      
      
         Krydsoverensstemmelse
      
      
                  —
               
               
                  Antal hektar underlagt krydsoverensstemmelse
               
            
                  —
               
               
                  Andel af betalinger under den fælles landbrugspolitik, der er underlagt krydsoverensstemmelse
               
            
         Kvalitetspolitik
      
      
                  —
               
               
                  Geografiske betegnelser inden for vinsektoren
               
            
                  —
               
               
                  Antal beskyttede oprindelsesbetegnelser, beskyttede geografiske betegnelser og garanterede traditionelle specialiteter efter sektor
               
            
         Økologisk landbrug
      
      
                  —
               
               
                  Antal hektar (i alt og under omdannelse)
               
            
                  —
               
               
                  Antal certificerede, registrerede økologiske producenter
               
            
         Salgsfremmende politik
      
      
                  —
               
               
                  Antal programmer (inden for og uden for EU)
               
            
                  —
               
               
                  Antal nye forslagsstillende organisationer
               
            
         Bedriftsrådgivningsordning
      
      
                  —
               
               
                  Antal landbrugere, der har modtaget rådgivning
               
            
         Udvikling af landdistrikter
      
      Outputindikatorerne som omhandlet i gennemførelsesforordning (EU) nr. 808/2014.
      4.   Kontekstindikatorer som omhandlet i artikel 1, stk. 1, litra d)
      
      Indikatorerne som omhandlet i gennemførelsesforordning (EU) nr. 808/2014.